GST
మెగా సంబరాలతో 30 అర్ధరాత్రి నుంచి అమలులోకి ‘జిఎస్‌టి
న్యూఢిల్లీ,జూన్‌ 20: కేంద్ర ప్రభుత్వం జిఎస్‌టి చట్టం అమలును ఈనెల 30వ తేదీ అర్ధరాత్రి దాటినప్పటి నుంచి అమలుకు తెస్తోంది. స్వాతంత్య్ర దినోత్సవ వేడుకల తరహాలో భారీ ఎత్తున మెగా ఉత్సవంగా నిర్వహించేందుకు సన్నాహాలు పూర్తిచేస్తోంది. ఎలాంటి వాయిదాలు ఉండవని, ఆర్థిక వ్యవస్థకు ఎలాంటి విఘాతంఉండబోదని అలాగే స్వల్పకాలికంగా కొన్ని ఇబ్బందులుంటాయని ఆర్థిక మంత్రి అరుణ్‌జైట్లీ స్పష్టంచేసారు. దీర్ఘకాలంలో జిఎస్‌టి మరింత సమర్ధవంతమైన వ్యవస్థగా రూపుదిద్దుకుంటుందని, ప్రభుత్వ రాబడులు పెంచుతుందని, కేంద్రరా€ష్టాలకు వ్యయసామర్ధ్యం పెంచుతుందని అన్నారు. జిడిపి పై సానుకూల ప్రభావం ఉంటుందని, సంఘటిత ఆర్థికవ్యవస్థ ఇకపై మరింత వృద్ధినమోదు చేస్తుందని ఆర్థికమంత్రి వివరణ ఇచ్చారు.
దశాబ్దకాలం పాటు సన్నా హాలు కసరత్తులు పూర్తిచేసిన తర్వాత పాతకాలం నాటి బహుళ పన్నుల పరోక్ష విధానానికి ఎన్‌డిఎ ప్రభుత్వం స్వస్తి చెపుతున్నది. కేంద్రరాష్ట్రాలు విధిస్తున్న బహ/ళ పన్నుల విధా నంలోనే ఒకే దేశం ఒకే పన్ను ఒకే మార్కెట్‌ విధా నం అమలుకువస్తున్నది. జూన్‌ 30వతేదీ 11 గంటల నుంచి ప్రారంభించే ఈ మెగావేడుకలు అర్ధరాత్రి దాటేంతవరకూ కొనసాగుతాయి. ఆర్థికమంత్రి అరుణ్‌జైట్లీ ఈపన్నుకు సం బంధించిన పూర్తి వివరాలను వేడుకల ముందు మీడియాతో పంచుకుంటారు.
పార్లమెంటు సెంట్రల్‌ హాలులో ఈ ప్రారంభోత్సవం ఉంటుంది. సరిగ్గా అర్ధరాత్రి నుంచి జిఎస్‌టి అమలును ప్రకటిస్తామన్నారు. రాష్ట్రపతి ప్రణబ్‌ముఖర్జీ, ప్రధాన మంత్రి నరేంద్రమోడీ, లోక్‌సభ స్పీకర్‌ సుమిత్రా మహాజన్‌, ఇద్దరు మాజీ ప్రధాన మంత్రులు మన్మోహన్‌సింగ్‌, హెచ్‌డిదేవే గౌడ వంటి వారు కూడా ఈ వేడుకలకు హాజరవు తారు. రాష్ట్ర ఆర్థికమంత్రులు, ముఖ్య మంత్రులు, పార్లమెంటుసభ్యులు కేంద్రమంత్రులు మొత్తంగా హాజరయ్యే ఈ వేడుకలు స్వాతంత్య్రం సిద్ధించిన నాటి సంబరాలను తలపించేవిధంగా ఎన్‌డిఎ ప్రభుత్వం చేపట్టింది. జిఎస్‌టి మండలి ఆధ్వర్యంలో తుది విడత కసరత్తులు కూడా పూర్తి చేసింది. అన్ని శ్లాబ్‌లు ఖరారయ్యాయి. ఎక్సెల్‌ ఫార్మాట్‌లో రిట ర్నులు, రిజిస్ట్రేషన్లకు ఎక్కడికక్కడ సువిధా ప్రొవై డర్ల ద్వారా అవగాహనను పెంపొందిస్తోంది. ఇక ఎలాంటి నిరోధకాలు ప్రతిబంధకాలు లేకుండా పన్ను అమలు సజావుగా సాగేందుకు అన్ని వర్గాలతోను ఓపక్క సంప్రదింపులు జరుపుతూనే కేంద్రం జూలై ఒకటవ తేదీని చారిత్రాత్మక రోజుగా పరిగణిస్తోంది.